CELEX: C2005/193/27
Language: et
Date: 2005-08-06 00:00:00
Title: Kohtuasi C-236/05: Euroopa Ühenduste Komisjoni 30. mai 2005. aasta hagi Suurbritannia ja Põhja-Iiri Ühendkuningriigi vastu

6.8.2005   
            
            
               ET
            
            
               Euroopa Liidu Teataja
            
            
               C 193/17
            
         Euroopa Ühenduste Komisjoni 30. mai 2005. aasta hagi Suurbritannia ja Põhja-Iiri Ühendkuningriigi vastu
   (Kohtuasi C-236/05)
   (2005/C 193/27)
   Kohtumenetluse keel: inglise
   Euroopa Ühenduste Komisjon esitas 30. mail 2005 Euroopa Ühenduste Kohtule hagi Suurbritannia ja Põhja-Iiri Ühendkuningriigi vastu. Hageja esindaja on Karen Banks, kohtudokumentide kättetoimetamise aadress Luxembourgis.
   Hageja palub Euroopa Kohtul:
   
               1.
            
            
               sedastada, et kuna Ühendkuningriik teatas märkimisväärse hilinemisega nõukogu 23. oktoobri 1993. aasta määruse (EMÜ) nr 2847/93 (1), millega luuakse ühise kalanduspoliitika suhtes rakendatav kontrollisüsteem artikli 19i esimese ja kolmanda taande sätetega nõutud andmed, on Ühendkuningriik rikkunud nende sätetega pandud kohustusi;
            
         
               2.
            
            
               mõista kohtukulud välja Suurbritannia ja Põhja-Iiri Ühendkuningriigilt.
            
         Õiguslikud alused ja peamised argumendid
   Määruse nr 2847/93 artikli 19i kohaselt on liikmesriigid kohustatud komisjonile esitama elektroonilisel kujul konkreetseid andmeid kindla tähtaja jooksul. Komisjonil on neid andmeid vaja kalanduspoliitika haldamise ja arendamise seisukohalt, mis eelkõige puudutab vee elusressursside säilitamist, haldamist ja kasutamist.
   Ühendkuningriik teatas artiklis 19i nimetatud andmed aastate 1999, 2000, 2001, 2002 ja 2003. aasta eest märkimisväärse hilinemisega. Aastaks 2004 antud tähtaegadest jäeti kinni pidamata ning 2005. aasta eest ei ole käesoleva ajani esitatud mingeid andmeid. Seetõttu on komisjon seisukohal, et Ühendkuningriik on rikkunud määruse nr 2847/93 sättest tulenevaid kohustusi.
   
      (1)  EÜT L 261, 20.10.1993, lk 1.